《冬前勾决重囚恻然有感》
清代·弘历

生物天地心，循环运贞元。肃杀与生长，迭用徵化权。

奉三百王道，善长在体仁。不得已明刑，弼教意有存。

元冥已司令，西曹封事传。囹圄诸重囚，勾决例冬前。

三覆策给事，众议集阁臣。嗟嗟尔群工，敬听予一言。

其诸邪淫流，实因风俗刓。盗亦岂其愿，为迫饥与寒。

我尔应试思，致此谁之愆。惭愧之未遑，更何容心焉。

死者固已矣，曲求生者全。非理得倖生，谁伸死者冤。

永惟欧公文，三复增惕乾。